作者：辛弃疾
词牌/韵律：归朝欢

paragraphs: 见说岷峨千古雪。
都作岷峨山上石。
君家右史老泉公，千金费尽勤收拾。
一堂真石室。
空庭更与添突兀。
记当时，长编笔砚，日日云烟湿。
野老时逢山鬼泣。
谁夜持山去难觅。
有人依样入明光，玉阶之下岩岩立。
琅玕无数碧。
风流不数平原物。
欲重吟，青葱玉树，须倩子云笔。